PROGRAM ASP

v roku 2018

V roku 2018 ASP bude pokračovať v práci v ďalšom skvalitňovaní, zveľaďovaní a modernizovaní nášho menšinového školstva.

**Strategické ciele ASP:**

- Skvalitňovať a modernizovať vzdelávací proces na slovenských školách.

- Podporovať postavenie slovenského jazyka ako základného učebného predmetu v našom menšinovom školstve a v povedomí vojvodinských Slovákov.

- Sústavne podporovať odborný rast pedagógov.

-Zabezpečovať akreditované školenie.

- Podporovať širšie informácie o nových trendoch vo vyučovaní na všetkých úrovniach a pre všetky typy škôl vo Vojvodine.

- Prostredníctvom seminárov, kurzov, prednášok, okrúhlych stolov, dielní vytvoriť a organizačne zabezpečiť priestor na diskúsiu o problémoch v našom menšinovom školstve, na vzájomné kontakty a výmenu skúseností medzi učiteľmi základných, stredných a vysokých škôl.

- Podieľať sa na vypracovaní nových vzdelávacích štandardov zo slovenského jazyka pre základné a stredné školy s vyučovacím jazykom slovenským a nových učebných osnov založených na vzdelávacích výkonoch zo slovenského jazyka pre 1. a 5. , 2. a 6. ročník základnej školy a slovenský jazyk s prvkami národnej kultúry, ako aj dodatkov z dejepisu

- Podporovať prezentovanie činnosti ASP, zvlášť podporovať činnosť jej Aktívov na verejnosti vo Vojvodine a v zahraničí.

- Písať nové projekty a pokračovať už v rozbehnutých projektoch.

-Spolupracovať s organizáciami a združeniami, ktoré sa angažujú v oblasti školstva (spolupráca s Výborom pre vzdelávanie NRSNM, Ústavom pre učebnice, Ministerstvom školstva SR, Ministerstvom školstva RS, s ÚSŽZ, Pokrajinským sekretariátom pre vzdelávanie, správu a národnostné menšiny, s Osvetovou komisiou MSS, so Združením vychovávateľov osvetových pracovníkov Slovákov Vojvodiny, s menšinami a s inými záujemcami o prácu ASP).

-Brať aktívnu účasť v Komisii pre školstvo pri ÚSŽZ v Bratislave

-Presadzovať potreby zamestnancov školstva prostredníctvom už jestvujúcich Aktívov a podporovať zakladanie nových.

-Sústavne organizovať osvedčené semináre pre žiakov z rozličných vojvodinských škôl s vyučovacou rečou slovenskou.

-Sústavne aktivovať a zdokonaľovať jedinečný spoločný školský internetový časopis Čaroslov – spoločný časopis žiakov a učiteľov vo Vojvodine

- Rozvíjať a skvalitňovať aktívnu spoluprácu so slovenskými pedagógmi a s ich združeniami, inštitúciami z Rumunska, Maďarska a Chorvátska pri vytváraní trvalých hodnôt dolnozemských Slovákov.

-Zabezpečovať členstvo vo Svetovom združení Slovákov.

 Snahou ASP bude aj naďalej organizovať odborné aktivity a zapojiť čo najviac priaznivcov učiteľskej profesie a všetkých tých, ktorí si uvedomujú dôležitosť a význam učiteľskej profesie v zachovávaní NÁRODNEJ IDENTITY.

Mária Andrášiková

predsedníčka ASP